Programmatiske mediekjøp er designet for å effektivisere både mediekjøp og mediesalg. Dette gjøres ved at man flytter forhandlingene fra personlig dialog til auksjonsbaserte algoritmer som fører til automatiske kjøp. I detaljer foregår det på denne måten: Publisistene (mediene) tilgjengeliggjør sitt varelager, altså sine annonseplasser, for auksjon gjennom digitale platformer. Annonsørene (eksempelvis din bedrift) legger inn et bud som trigges ved bestemte kriterier. Når kriteriene er oppfylt, vil kjøpet av annonseplassen skje automatisk. Annonsen vises så i sanntid.